PRIEDAS

CONTEA DI SCLAFANI

PDO-IT-A0775-AM04

Paraiškos data: 2016 12 21

PRODUKTO SPECIFIKACIJOS PAKEITIMO PARAIŠKA

1. Pakeitimui taikomos taisyklės

Reglamento (ES) Nr. 1308/2013 105 straipsnis. Reikšmingas pakeitimas

2. Pakeitimo aprašymas ir priežastys

2.1. a) Kilmės vietos nuorodos ir b) produkto specifikacijos / bendrojo dokumento pakeitimas

a) Pavadinimo pakeitimas: dabartinės nuorodos pavadinimas „Contea di Sclafani“ papildytas nuoroda į Valedolmo savivaldybę. Todėl gali būti naudojamas pavadinimas „Contea di Sclafani“ arba „Valledolmo - Contea di Sclafani“. Nuorodos pavadinimas yra iš dalies pakeistas siekiant labiau pabrėžti ryšį su teritorija, t. y. apibrėžta geografine vietove, kaip numatyta ES teisės aktuose (Reglamento (ES) Nr. 1308/2013 93 straipsnio 1 dalies a punktas). Iš tikrųjų, pavadinimas „Valledolmo“ jau yra dažnai minimas produkto specifikacijos 9 straipsnyje, kuriame apibūdinama geografinis ryšys. Ši Palermo provincijos apibrėžtos geografinės vietovės centre esanti savivaldybė yra nurodyta dabartiniuose žemėlapiuose. Pavadinimą papildžius savivaldybės pavadinimu tampa lengviau nustatyti tikslią gamybos vietovės vietą.

b) Iš patvirtinto 21 rūšių sąrašo paliktos 6: tik „Bianco“ ir „Rosso“ rūšys ir jų atitinkamos rūšys su vėlyvojo derliaus nuoroda Vendemmia Tardiva ir nuoroda Riserva. Registruota kilmės vietos nuoroda „Sicilia“ DOC (SKVN) apima įvairias regionines vynmedžių rūšis, įskaitant daugelį tokių, kurios yra numatytos dabartinėje „Contea di Sclafani“ DOC (SKVN) specifikacijoje, tačiau nepaisant to, kad jos yra tradicinės, jų negalima naudoti išskirtinai tik mažesnei zonai. Todėl gaminant tik tų rūšių vynus, kuriems naudojamos geriausiai ryšį apibrėžtoje geografinėje vietovėje atspindinčių vynmedžių rūšių vynuogės, siekiama dar labiau populiarinti šių DOC (SKVN) vynų specifiškumą. Taigi, net iš vietinių veislių, kurios jau įeina į vynmedžių veislių, naudojamų baltiesiems ir raudoniesiems vynams, derinį, gaminami vynai, taip pat vienarūšių vynuogių vynai dabar paprastai vadinami baltaisiais arba raudonaisiais vynais ir labiau pabrėžiamas nuorodos pavadinimas ir ryšys su žeme, kurioje vynas buvo pagamintas.

2.2. Produkto specifikacijos 2 straipsnis – vynmedžių rūšių derinys

Šis pakeitimas susijęs su produkto specifikacijos 2 straipsniu ir susijusiu Bendrojo dokumento dėl pagrindinių vyninių vynuogių 7 skyriumi. Tai, kad naudojama didesnė procentinė dalis vietinių vynuogių veislių, konkrečiai, „Catarratto“ – baltiesiems vynams, „Perricone“ ir „Nero d’Avola“ – raudoniesiems vynams, kurie jau gaminami ir kaip vienarūšių vynuogių vynai, suteikia tiems vynams geresnes savybes ir aukštesnę kokybę. Siekiant palikti tik tų rūšių vyną, kuris gali atskleisti atitinkamų DOC (SKVN) vynų specifiškumą, apsiribota keliais vynmedžių rūšių deriniais.

a) Iš baltajam vynui naudojamų veislių derinio pašalintos „Insolia“ ir „Grecanico“ vynuogių veislės, kita vertus, įtraukta nuoroda Riserva. Baltiesiems vynams leidžiama naudoti tik „Catarratto“ veislės vynuoges (jos turi sudaryti ne mažiau kaip 95 % bazės) – šios veislės vynuogės geriau negu kitų veislių vynuogės atspindi specifinį teritorijos tinkamumą.

b) Dabartinėje produkto specifikacijoje nurodytose vynuogių veislių, skirtų gaminti raudonąjį vyną, deriniuose pakeisti nurodyti vynuogių veislių procentiniai dydžiai, taip pat įtraukta Vendemmia Tardiva nuoroda. Raudonųjų vynų atveju leidžiama naudoti tik tradicines „Perricone“ ir „Nero d’Avola“ veislių vynuoges – atskirai arba kartu procentinėmis dalimis nuo 0 iki 100 %; kitų veislių vynuogės negali būti naudojamos.

c) Jokių kitų veislių vynuogės, net jei jos patvirtintos Sicilijos regione, negali būti naudojamos nei baltųjų, nei raudonųjų vynų gamybai. Iš beveik visų vietinių gamintojų vynuogynuose, esančiuose šiame aukštikalnių regione, auginamų veislių, kurios nurodytos pirmiau, vynuogių gaminami specifine ir išskirtine organoleptine kokybe pasižymintys vynai, kurie skiriasi nuo kitose regiono dalyse gaminamų vynų, – tai įrodo geografinio ryšio apibūdinimas.

d) Rožiniai vynai ir vienarūšių vynuogių vynai, gaminami iš neįtrauktų į sąrašą vynuogių veislių, buvo pašalinti.

2.3. Produkto specifikacijos 3 straipsnis – gamybos vietovė

Šis pakeitimas susijęs su produkto specifikacijos 3 straipsniu ir atitinkamu Bendrojo dokumento 6 skyriumi dėl nustatytų ribų vietovės.

Produkto specifikacijos 3 straipsnyje pateiktame gamybos vietovės apibūdinime padaryti tik formalūs pakeitimai, taip pat seniau neteisingai nurodytas savivaldybės pavadinimas – „Montemmagiore“ – ištaisytas į „Montemaggiore“.

2.4. Produkto specifikacijos 4 straipsnis – vynuogių auginimo standartai

Šis pakeitimas susijęs tik su produkto specifikacija, bet ne su bendruoju dokumentu.

a) Frazė „ne vėliau kaip prasidėjus nokimui“ panaikinta dėl laikotarpio, kuriuo gali būti vykdomas papildomas laistymas. Buvo pašalintas akivaizdus nenuoseklumas, nes papildomas laistymas yra labiausiai reikalingas vasaros pabaigoje ir dažnai jau sunokus vynuogėms.

b) Iš išeigos lentelės buvo išbrauktos nebeįtrauktos rūšys, į ją įrašyta raudonajam vynui skirta nuoroda Vendemmia Tardiva ir baltajam vynui skirta nuoroda Riserva. Natūrali mažiausia alkoholio koncentracija tūrio procentais padidinta nuo 11 % iki 12 % raudonajam vynui, o baltajam vynui – nuo 10,5 % iki 11,5 %. Į tą pačią lentelę įrašyta baltajam vynui skirta nuoroda Vendemmia Tardiva ir raudonajam vynui skirta nuoroda Riserva – abi šios nuorodos įtrauktos į ankstesnės produkto specifikacijos 5 straipsnį. Siekiant pateikti geresnę apžvalgą, kokybės rodikliai (didžiausia vynuogių išeiga iš hektaro ir mažiausia natūrali alkoholio koncentracija) buvo įtraukti į produkto specifikacijos 4 straipsnio lentelę, tuo tarpu anksčiau jie buvo išvardyti ir tos specifikacijos 5 straipsnyje. Leidus padidinti vynuogių natūralią mažiausią alkoholio koncentraciją (cukraus kiekį) turėtų pagerėti atitinkamo vyno kokybė ir sustiprintas DOC (SKVN) specifiškumas.

2.5. Produkto specifikacijos 5 straipsnis – vyno gaminimo standartai

Šis pakeitimas susijęs tik su produkto specifikacija, bet ne su bendruoju dokumentu.

Buvo padaryti formalūs pakeitimai, konkrečiai, įtraukti naujoms vyno rūšims taikomi vyno gamybos standartai ir panaikinti vynų rūšių, kurios nebėra įtrauktos į kitus produkto specifikacijos straipsnius ir nėra juose minimos, standartai.

Šie pakeitimai būtini siekiant suderinti straipsnį su ankstesnių straipsnių nuostatomis.

9 dalis. Siekiant geriau parodyti vynų kokybiškumą, Vendemmia Tardiva vyno rūšims (1 kat. vynas) draudžiama taikyti sodrinimo procedūras.

2.6. Produkto specifikacijos 6 straipsnis – vartojimo ypatumai

Šis pakeitimas susijęs su produkto specifikacija ir bendrojo dokumento 4 skyriumi dėl vynų apibūdinimo.

a) Išbraukti tų rūšių vynai, kuriems naudojamos į sąrašą nebeįtraukiamų veislių vynuogės, o likusių rūšių vynai buvo iš naujo apibrėžti. Tų rūšių vynų, kurie nebeįtraukiami, savybės buvo išbrauktos, naujai įtrauktų rūšių vynai, konkrečiai, Bianco Riserva ir Rosso Vendemmia Tardiva, buvo apibūdinti, o seniau įtrauktų rūšių vynai – peržiūrėti siekiant tiksliau apibūdinti jų chemines, fizines ir organoleptines savybes.

b) Straipsnio dėl ministerijos įgaliojimų priimti dekretą trečia dalis, kuria iš dalies keičiamas bendrasis rūgštingumas ir mažiausias becukrio ekstrakto kiekis, buvo išbraukta. Iš dalies keičiant produkto specifikaciją buvo pasinaudota galimybe panaikinti jos 6 straipsnio paskutinę pastraipą, nes ji nebeatitinka ES nuostatų dėl pakeitimų, dėl kurių reikėtų keisti bendrąjį dokumentą.

c) Dėl to, kad vynas laikomas medinėse talpose, jis gali įgyti medžio aromatą. Tai buvo būtina nurodyti, nes gamintojai dažnai laiko ir brandina vyną medinėse talpose.

2.7. Produkto specifikacijos 7 straipsnis – ženklinimas

Šis pakeitimas susijęs tik su produkto specifikacija, bet ne su bendruoju dokumentu.

Buvo pakeistas visas produkto specifikacijos 7 straipsnio tekstas, o toliau einantys straipsniai – sunumeruoti iš naujo.

Visų į specifikaciją įtrauktų rūšių vyno vartojimo savybės dabar yra apibūdintos produkto specifikacijos 6 straipsnyje, tuo tarpu produktų pavadinimo ir pateikimo taisyklės apibūdintos 7 straipsnyje.

a) Įtraukta galimybė naudoti papildomas topografines nuorodas į vynuogyną. Nuoroda į ūkį reikalinga siekiant geriau apibūdinti vyną – etiketėje nurodoma, kad jis pagamintas tik iš tam tikro vynuogyno vynuogių pagal Įstatymo Nr. 238/2016 31 straipsnio 10 dalį ir Reglamento (ES) Nr. 1308/2013 120 straipsnio 1 dalies g punktą.

b) Ženklinant ir pateikiant vynus su „Contea di Sclafani“ DOC (SKVN) arba „Valledolmo-Contea di Sclafani“, gali būti nurodomas „Sicilia“, kaip didesnio geografinio vieneto, pavadinimas. Nurodant didesnio geografinio vieneto „Sicilia“ pavadinimą galima vartotojui pateikti daugiau informacijos apie atitinkamos DOC (SKVN) vietą pagal Įstatymą Nr. 238/2016 ir Reglamento (ES) Nr. 1308/2013 120 straipsnio 1 dalies g punktą.

c) Nuorodos į nebeįtraukiamų rūšių vynus ir nuostatos dėl naudotinų talpų buvo išbrauktos. Nuorodos dėl naudotinų talpų dabar pateikiamos produkto specifikacijos 8 straipsnyje – pakavimas.

2.8. Produkto specifikacijos 8 straipsnis – pakavimas

Šis pakeitimas susijęs su produkto specifikacija ir bendrojo dokumento atitinkamu 9 skyriumi dėl esminių papildomų sąlygų.

Nustatyta, kad visiems pagal nacionalines ir ES taisykles leistiniems kiekiams gali būti naudojami tik stikliniai buteliai. Nurodyta, kad turi būti naudojami tik flanšinio tipo kamštmedžio kamščiai, nes putojantis vynas nebėra įtrauktas į specifikaciją; Vyno su nuoroda Vendemmia Tardiva rūšims leidžiama naudoti „T“ formos kamštuką.

Šis pavadinimas rinkoje turi būti naudojamas tik į stiklinius butelius išpilstytam vynui, kuris buvo pasirinktas remiantis visoje produkto specifikacijoje nurodytomis aukštos kokybės savybėmis ir techniniais rodikliais.

2.9. Produkto specifikacijos 9 straipsnis – ryšys su vietove

Šis pakeitimas susijęs su produkto specifikacija ir bendrojo dokumento atitinkamu 8 skyriumi dėl ryšio (-ių) apibūdinimo.

Produkto specifikacijos 9 straipsnis buvo atnaujintas atsižvelgiant į naują DOC (SKVN) pavadinimą – „Contea di Sclafani“ arba „Valledolmo-Contea di Sclafani“.

Be to, buvo išbrauktos 9 straipsnio A ir C dalyse pateiktame ryšio su geografine aplinka apibūdinime esančios nuorodos į veislių tipologiją ir vynų kategorijas (putojantis vynas ir rūšinis putojantis vynas), nenurodytos naujojoje produkto specifikacijoje.

Todėl minėti produkto specifikacijos pakeitimai buvo įtraukti į atitinkamą bendrojo dokumento 8 skirsnį – ryšio su geografine aplinka apibūdinimą.

Šis pakeitimas susijęs su DOC (SKVN) pavadinimo pakeitimu – buvo pridėtas Valedolmo savivaldybės, kuri yra apibrėžtos geografinės vietovės centre, pavadinimas.

Taigi šiuo pakeitimu siekiame labiau susieti pavadinimą su teritorija ir sustiprinti ryšį su atitinkamo vyno gamybos geografine aplinka.

Be to, produkto specifikacijoje panaikinus kai kurių rūšių ir kategorijų produktus, šios produkto specifikacijos 9 straipsnyje buvo išsamiau aprašytas likusių rūšių vyno, pagaminto iš dažniausiai teritorijoje auginamų vynmedžių vynuogių („Catarratto“, „Perricone“ ir „Nero d’Avola“), ryšys su geografine aplinka.

Visų pirma, buvo atkreiptas dėmesys į gamtinių ir žmogaus veiksnių sąveiką ir į vynų, kurie dažniausiai siejami su geografine aplinka, kokybines ir specifines savybes.

BENDRASIS DOKUMENTAS

1. Registruojamas (-i) pavadinimas (-ai)

Contea di Sclafani

Valledolmo-Contea di Sclafani

2. Geografinės nuorodos tipas

SKVN – saugoma kilmės vietos nuoroda

3. Vynuogių produktų kategorijos

1. Vynas

4. Vyno (-ų) aprašymas

„Contea di Sclafani“ arba rožinis „Valledolmo-Contea di Sclafani“

Spalva: skirtingo intensyvumo rubino raudonumo, gali turėti violetinį atspalvį.

Aromatas: prabangus, išskirtinis, vaisinis/kartais aštrus.

Skonis: sausas, harmoningas, geros struktūros.

Mažiausia bendra alkoholio koncentracija (tūrio %): 12 %.

Mažiausias becukrio ekstrakto kiekis: 23 g/l.

Visi lentelėje nenurodyti analitiniai parametrai atitinka nacionalinės ir ES teisės aktuose nustatytas ribas.

Bendrosios analitinės savybės

Didžiausia bendra alkoholio koncentracija (tūrio %): Mažiausia faktinė alkoholio koncentracija (tūrio %): Mažiausias bendrasis rūgštingumas: 4,5 g/l vyno rūgšties ekvivalento Didžiausias lakusis rūgštingumas (miliekvivalentais litre): Didžiausias bendras sieros dioksido kiekis (miligramais litre):

„Contea di Sclafani“ arba „Valledolmo-Contea di Sclafani“ Rosso Riserva

Spalva: nuo tamsios rubino raudonumo iki granato vynui bręstant.

Aromatas: intensyvus, vaisinis, kartais aštrus.

Skonis: sausas, išskirtinis, geros struktūros.

Mažiausia bendra alkoholio koncentracija (tūrio %): 12,5 %.

Mažiausias becukrio ekstrakto kiekis: 24 g/l.

Visi lentelėje nenurodyti analitiniai parametrai atitinka nacionalinės ir ES teisės aktuose nustatytas ribas.

Bendrosios analitinės savybės

Didžiausia bendra alkoholio koncentracija (tūrio %): Mažiausia faktinė alkoholio koncentracija (tūrio %): Mažiausias bendrasis rūgštingumas: 4,5 g/l vyno rūgšties ekvivalento Didžiausias lakusis rūgštingumas (miliekvivalentais litre): Didžiausias bendras sieros dioksido kiekis (miligramais litre):

„Contea di Sclafani“ arba „Valledolmo-Contea di Sclafani“ Rosso Vendemmia Tardiva

Spalva: nuo tamsios rubino raudonumo iki granato vynui bręstant.

Aromatas: išskirtinis, ilgai išsilaikantis, prabangus.

Skonis: nuo sauso iki saldaus, išskirtinis, harmoningas.

Mažiausia bendra alkoholio koncentracija (tūrio %): 13 %.

Mažiausias becukrio ekstrakto kiekis: 28 g/l.

Visi lentelėje nenurodyti analitiniai parametrai atitinka nacionalinės ir ES teisės aktuose nustatytas ribas.

Bendrosios analitinės savybės

Didžiausia bendra alkoholio koncentracija (tūrio %): Mažiausia faktinė alkoholio koncentracija (tūrio %): 11 Mažiausias bendrasis rūgštingumas: 4 g/l vyno rūgšties ekvivalento Didžiausias lakusis rūgštingumas (miliekvivalentais litre): Didžiausias bendras sieros dioksido kiekis (miligramais litre):

„Contea di Sclafani“ arba „Valledolmo-Contea di Sclafani“ Bianco

Spalva: įvairaus intensyvumo šiaudų geltona, kartais su žalsvu atspalviu.

Aromatas: prabangus, išskirtinis, ilgai išliekantis.

Skonis: sausas, harmoningas, aromatingas.

Mažiausia bendra alkoholio koncentracija (tūrio procentais): 11,5 %.

Mažiausias becukrio ekstrakto kiekis: 17 g/l.

Visi lentelėje nenurodyti analitiniai parametrai atitinka nacionalinės ir ES teisės aktuose nustatytas ribas.

Bendrosios analitinės savybės

Didžiausia bendra alkoholio koncentracija (tūrio %): Mažiausia faktinė alkoholio koncentracija (tūrio %): Mažiausias bendrasis rūgštingumas: 4,5 g/l vyno rūgšties ekvivalento Didžiausias lakusis rūgštingumas (miliekvivalentais litre): Didžiausias bendras sieros dioksido kiekis (miligramais litre):

„Contea di Sclafani“ arba „Valledolmo-Contea di Sclafani“ Bianco Riserva

Spalva: įvairaus intensyvumo šiaudų geltona, kartais su žalsvu atspalviu.

Aromatas: malonus, prabangus, subalansuotas / išbaigtas.

Skonis: harmoningas, išskirtinis, aromatingas.

Mažiausia bendra alkoholio koncentracija (tūrio procentais): 12 %.

Mažiausias bendrasis rūgštingumas: 4,5 g/l.

Mažiausias becukrio ekstrakto kiekis: 20 g/l.

Visi lentelėje nenurodyti analitiniai parametrai atitinka nacionalinės ir ES teisės aktuose nustatytas ribas.

Bendrosios analitinės savybės

Didžiausia bendra alkoholio koncentracija (tūrio %): Mažiausia faktinė alkoholio koncentracija (tūrio %): Mažiausias bendrasis rūgštingumas: 4,5 g/l vyno rūgšties ekvivalento Didžiausias lakusis rūgštingumas (miliekvivalentais litre): Didžiausias bendras sieros dioksido kiekis (miligramais litre):

„Contea di Sclafani“ arba „Valledolmo-Contea di Sclafani“ Bianco Vendemmia Tardiva

Spalva: nuo šiaudų iki aukso geltonumo.

Aromatas: išskirtinis, ilgai išliekantis.

Skonis: nuo sauso iki saldaus, išskirtinis, harmoningas.

Mažiausia bendra alkoholio koncentracija (tūrio procentais): 13 %.

Mažiausias becukrio ekstrakto kiekis: 26 g/l.

Visi lentelėje nenurodyti analitiniai parametrai atitinka nacionalinės ir ES teisės aktuose nustatytas ribas.

Bendrosios analitinės savybės

Didžiausia bendra alkoholio koncentracija (tūrio %): Mažiausia faktinė alkoholio koncentracija (tūrio %): 11 Mažiausias bendrasis rūgštingumas: 4 g/l vyno rūgšties ekvivalento Didžiausias lakusis rūgštingumas (miliekvivalentais litre): Didžiausias bendras sieros dioksido kiekis (miligramais litre):

5. Vyno gamybos metodai

a. Pagrindiniai vynininkystės metodai

b. Didžiausia išeiga

„Contea di Sclafani“ arba „Valledolmo-Contea di Sclafani“ Rosso įskaitant Riserva

10 000 kg vynuogių iš hektaro.

„Contea di Sclafani“ arba „Valledolmo-Contea di Sclafani“ Rosso įskaitant Riserva

70 hektolitrų iš hektaro.

„Contea di Sclafani“ arba „Valledolmo-Contea di Sclafani“ Bianco įskaitant Riserva

12 000 kg vynuogių iš hektaro.

„Contea di Sclafani“ arba „Valledolmo-Contea di Sclafani“ Bianco įskaitant Riserva

84 hektolitrai iš hektaro.

„Contea di Sclafani“ arba „Valledolmo-Contea di Sclafani“ Rosso ir Bianco Vendemmia Tardiva

8 000 kg vynuogių iš hektaro.

„Contea di Sclafani“ arba „Valledolmo-Contea di Sclafani“ Rosso ir Bianco Vendemmia Tardiva

48 hektolitrai iš hektaro.

6. Nustatyta geografinė vietovė

Gamybos vieta yra Sicilijos regione; ji apima Palermo provinciją, visą Valedolmo, Kaltavuturo, Alios ir Sklafanio Bagnio savivaldybių teritoriją, dalį Petralijos Sotanos, Kastelanos Sikulos, Sicilijos Kastronovo, Čerdos, Aliminuzos, Montemadžorės Belsito ir Policci Dženerosos savivaldybių teritorijos, visą Kaltanisetos provincijos Valelungos Pratamento ir Vilalbos savivaldybių teritoriją, ir dalį Agridžento provincijos Kamarato savivaldybės teritorijos. Šios vietovės riba apibrėžiama taip:

riba prasideda nuo nacionalinio kelio Nr. 120 žymos 14 + 800 km ir eina šiuo keliu iki Čerdos ir Aliminuzos sankryžos, kur ji nuo provincinio kelio Nr. 7 žymos 0 + 000 km tęsiasi iki žymos 17 + 750 km. Nuo ten ji eina vakarų kryptimi palei Alios savivaldybės ribą iki tol, kol susikerta su Sicilijos Kastronuovo savivaldybės riba ir tęsiasi palei ją pietvakarių kryptimi iki nacionalinio kelio Nr. 189 žymos 4 + 700 km. Riba eina palei šį nacionalinį kelią iki žymos 14 + 600 km, nuo kur ji pasisuka pietų kryptimi ir eina palei Platanio upę iki Krasto Venturo slėnio, kuriuo ji tęsiasi pietryčių kryptimi iki tol, kol susikerta su provinciniu keliu Nr. 39 (seniau buvęs Sorijos–Kazaličijo privatus kelias) prie žymos 5 + 900 km, nuo kurios tęsiasi iki žymos 0 + 000 km ir nuo ten eina provincijos keliu (Tumaranas–Musomelis) Nr. 25 pietų kryptimi 9 km iki Kamaratos savivaldybės sienos. Eidama rytiniu jos pakraščiu ji pasiekia Vilalbos savivaldybės ribą ir pasisuka į rytus, kad pasiektų Petralijos Sotanos savivaldybės ribas; eidama jos pakraščiu rytų ir šiaurės rytų kryptimis riba pasiekia provincinį kelią Nr. 72 (Čiolino) prie Pragaro vartų (Portella dell’Inferno) ir eina juo maždaug 2,7 km. Besitęsdama šiaurės kryptimi ji tada pasiekia Mirties vartus (Portella del Morto), kur vėl susilieja su Petralijos Sotanos savivaldybės riba ir eina palei ją šiaurine kryptimi iki Švento Jurgiaus slėnio (Vallone San Giorgio), o tada tuo slėniu šiaurės rytų kryptimi iki nacionalinio kelio Nr. 120 ties žyma 48 + 200 km. Tada ji eina nacionaliniu keliu Nr. 120 iki žymos 48 + 400 km, kur susilieja su Policci Dženerosos savivaldybės riba – ten ji pasisuka šiaurės vakarų kryptimi ir tęsiasi iki Šv. Pilypo (San Filippo) upės. Toliau ji vis dar tęsiasi šiaurės vakarų kryptimi palei tą upę ir kerta Kaltavuturo savivaldybės sieną. Eidama šia siena šiaurės vakarų kryptimi ji pasiekia Sklafanio Bagnio savivaldybės sieną ir tęsiasi palei ją iki Čerdos savivaldybės sienos, kur pasisuka šiaurės vakarų kryptimi ir kerta nacionalinį kelią Nr. 120 prie žymos 14 + 800 km.

7. Pagrindinės vyninių vynuogių veislės

„Catarratto bianco lucido B.“

„Catarratto bianco lucido B.“

„Perricone N.“

„Nero d’Avola N.“, kuris yra „Calabrese N.“ sinonimas.

8. Ryšys (-iai) su geografine vietove

„Contea di Sclafani“ arba „Valledolmo-Contea di Sclafani“

Ryšį su apibrėžta geografine vietove įrodo konkrečių aplinkos ypatumų sąveika (kalvota vietovė, dirvožemio struktūra, šiltas ir švelnus klimatas, temperatūrų intervalas); istorinės tradicijos (pirmieji įrašai apie vynmedžių auginimą siekia 1300 m.; daug hektarų užimantys vynuogynų, kurie apie 1570 m. buvo pasodinti Valle dell’Olmo feode, plotai; žmogiškieji veiksniai (vynuogių veislės, vynmedžių formavimo metodai ir tradicinės ūkininkavimo sistemos) ir vyno perdirbimo metodai, kurie ne tik yra gerai įsitvirtinę šioje vietovėje, bet ir leidžia išgauti konkrečias vynų savybes, kuriomis pasižymi produkto specifikacijoje nurodytų rūšių vynai.

Visų pirma, šios vietovės išsidėstymas vidutinėje aukštumoje – maždaug 600 m virš jūros lygio, taip pat vyraujančios priemolio dirvos su smėlio priemaišomis arba daugiausiai smėlinis dirvožemis su molio priemaišomis reiškia, kad gamybos vietovėje nėra dirvožemių, kurie būtų per drėgni ar per rūgštūs, – visi šie veiksniai daro poveikį vyno produkto kiekiui ir, visų pirma, kokybei.

Šie veiksniai puikiai tinka vietos „Perricone“ ir „Nero d’Avola“ veislių raudonosiomis vynuogėmis ir leidžia pagaminti neputojantį raudonąjį vyną, pasižymintį labai savitomis savybėmis, nes jis turi aiškų gėlių ir prieskonių aromatą, yra subalansuotas/išbaigtas ir dėl turimo taninų kiekio gerai išsilaiko – vyną galima brandinti net ilgus laikotarpius (šie vynai žymimi Riserva nuoroda). Jie taip pat puikiai tinka vietos „Catarratto“ veislės baltosiomis vynuogėmis, kurios yra glaudžiai susijusios su Sicilijos vynininkystės kultūra, ypač plėtojama Valle d’Olmo-Contea di Sclafani, kur baltasis vynas gaminamas iš „Catarratto“ veislės vynuogių ir pasižymi unikaliomis ir lengvai atpažįstamomis savybėmis. Dėl didelio polifenolių kiekio ir optimalaus rūgštingumo lygio baltasis vynas tinka brandinimui, taigi jam galima naudoti nuorodą Riserva.

Vynuogių derliaus nuėmimas pradedamas nuo rugsėjo mėn. vidurio ir tęsiasi visą spalio mėnesį. Kadangi šioje vietovėje vynuogės sunoksta maždaug dvidešimt dienų vėliau nei kitose Sicilijos vynuogių auginimo vietose, jos pasižymi puikiai subalansuotu rūgštumu ir cukraus kiekiu. Dėl šio vėlyvo vynuogių sunokimo ne tik pagaminamas tipinėmis savybėmis pasižymintis galutinis produktas, bet ir sudaromos sąlygos vynuogių derlių, pasižymintį subalansuotomis analitinėmis vertėmis, t. y. maloniu rūgštumu ir ne per dideliu cukraus kiekiu, nuimti tinkamomis sąlygomis (ne vasaros karštyje).

Iš „Nero d’Avola“ ir „Perricone“ veislių vynuogių pagaminti vynai puikiai dera ne tik su tipiška Sicilijos virtuve, bet dėl savo specifinių savybių – ir su tarptautine virtuve bei vartojimo įpročiais (tai prisideda prie jų kokybės pripažinimo). Kita vertus, iš „Catarratto“ veislės vynuogių pagamintas vynas puikiai dera su visais žuvies patiekalais: tiek Viduržemio jūros regiono, tiek ir Azijos.

Be to, ypač didelio derliaus metais raudonųjų ir baltųjų vynuogių veislių vynuogės yra tradiciškai paliekamos nenuskintos ilgam laikui (beveik iki spalio mėn. pabaigos), kad jos ypač gerai sunoktų ir taptų tinkamomis vynams su nuoroda Vendemmia Tardiva.

9. Kitos pagrindinės sąlygos

Pakavimas

Teisinė sistema

Nacionaliniai ir ES teisės aktai.

Kitų sąlygų tipas

Visiems nacionalinėmis ir ES taisyklėmis leistiniems kiekiams galima naudoti tik stiklinius butelius. Turi būti naudojami tik flanšinio tipo kamštmedžio kamščiai, nes putojantis vynas nebėra įtrauktas į specifikaciją; Vyno su nuoroda Vendemmia Tardiva rūšims leidžiama naudoti „T“ formos kamštuką.

Sąlygos aprašymas.

Šis pavadinimas rinkoje turi būti naudojamas tik į stiklinius butelius išpilstytam vynui, kuris buvo pasirinktas remiantis visoje produkto specifikacijoje nurodytomis aukštos kokybės savybėmis ir techniniais rodikliais.

Nuoroda į produkto specifikaciją

https://www.politicheagricole.it/flex/cm/pages/ServeBLOB.php/L/IT/IDPagina/12905